

TELŠIŲ RAJONO SAVIVALDYBĖS 
TARYBA


SPRENDIMAS
DĖL TELŠIŲ RAJONO SAVIVALDYBĖS ŽELDYNŲ IR ŽELDINIŲ APSAUGOS IR PRIEŽIŪROS KOMISIJOS SUDARYMO IR JOS NUOSTATŲ PATVIRTINIMO

2022 m. kovo 31 d. Nr. T1-95
Telšiai 


Vadovaudamasi Lietuvos Respublikos vietos savivaldos 16 straipsnio 2 dalies 6 punktu ir Lietuvos Respublikos želdynų įstatymo 5 straipsnio 1 dalies 4 punktu, Telšių rajono savivaldybės taryba nusprendžia:
.	Sudaryti  šios sudėties želdynų ir želdinių apsaugos ir priežiūros komisiją (toliau – Komisija):
Kristina Jankauskienė – Telšių rajono savivaldybės administracijos (toliau – Administracija) Statybos ir urbanistikos skyriaus Aplinkos ir civilinės saugos poskyrio vedėja (Komisijos pirmininkė);
Indrė Žutautienė – Administracijos Architektūros skyriaus vedėja (Komisijos pirmininkės pavaduotoja);
Giedrė Gudavičienė – Administracijos Kultūros ir turizmo skyriaus vyriausioji specialistė (paveldosaugai);
Roberta Norkevičienė – Administracijos Statybos ir urbanistikos skyriaus Aplinkos ir civilinės saugos poskyrio vyriausioji specialistė (sekretorė);
Seniūnas, kurio seniūnijoje bus tvarkomi saugotini želdiniai;
Gyvenamųjų vietovių bendruomenių atstovas. 
. Kviesti Komisijos veikloje Komisijos nario teisėmis dalyvauti: 
Loretą Barysienę – Kultūros paveldo departamento prie Kultūros ministerijos Telšių skyriaus vyriausiąją specialistę, kai saugotini želdiniai auga nekilnojamųjų kultūros vertybių teritorijoje ir kai jie yra kultūros paveldo objektų ar vietovių vertingosios savybės; 
Varnių regioninio parko direkcijos atstovą, kai saugotini želdiniai auga Varnių regioninio parko teritorijoje; 
Aplinkos apsaugos departamento prie Aplinkos ministerijos atstovą nuomonei pateikti, kai Komisija rengia išvadą dėl ketinimo savivaldybės želdynų ir želdinių teritorijose arba ne savivaldybės valdomoje valstybinėje žemėje kirsti ar kitaip pašalinti iš augimo vietos 20 ar daugiau saugotinų želdinių arba kai viešuosiuose atskiruosiuose želdynuose ketinama kirsti ar kitaip pašalinti iš augimo vietos 10 ar daugiau saugotinų želdinių.
.	Patvirtinti Želdynų ir želdinių apsaugos ir priežiūros komisijos nuostatus (pridedama).



Savivaldybės meras	Kęstutis Gusarovas


PATVIRTINTA
Telšių rajono savivaldybės tarybos
2022 m. kovo 31 d. sprendimu Nr. T1-95



. 

. Želdynų ir želdinių apsaugos ir priežiūros komisijos (toliau – Komisija) nuostatai nustato Komisijos funkcijas, teises, Komisijos sudarymo, jos darbo organizavimo tvarką.
. Komisija savo veikloje vadovaujasi Lietuvos Respublikos Konstitucija, Lietuvos Respublikos želdynų įstatymu, Lietuvos Respublikos Vyriausybės nutarimais, Lietuvos Respublikos aplinkos ministro įsakymais ir Telšių rajono savivaldybės tarybos sprendimais.
. Komisijos darbas grindžiamas kolegialiu klausimų svarstymu, teisėtumo principu, asmenine Komisijos narių atsakomybe už jos kompetencijai priskiriamų klausimų svarstymą ir sprendimų priėmimo nešališkumu.

. 


. Komisija, atlikdama savo funkcijas:
. teikia išvadas Telšių rajono savivaldybės administracijai (toliau – Savivaldybės administracija) dėl būtinybės kirsti ar kitaip pašalinti iš augimo vietos saugotinus želdinius teisės aktų nustatytais atvejais;
. rūpinasi želdinių išsaugojimu, naujų želdinių įveisimu bei priežiūra Telšių rajone;
. teikia rekomendacijas teritorijų planavimo dokumentams;
. konsultuoja želdynų savininkus ar valdytojus dėl želdinių apsaugos, priežiūros ir tvarkymo.

. 

. Komisija sudaroma ir tvirtinama Telšių rajono savivaldybės tarybos sprendimu.
. Komisijos nariai gali būti:
. Telšių rajono savivaldybės tarybos nariai, valstybės tarnautojai, gyvenamųjų vietovių bendruomenių atstovai – seniūnaičiai, išplėstinės seniūnaičių sueigos atstovai, bendruomeninių organizacijų ir asociacijų ar kitų viešųjų juridinių asmenų (išskyrus valstybės ar savivaldybės, jų institucijų įsteigtus juridinius asmenis), kurie įsteigti teisės aktų nustatyta tvarka ir skatina aplinkos apsaugą, atstovai, Telšių rajono savivaldybės (toliau – Savivaldybė) gyventojai.
. Į Komisijos posėdžius privalo būti kviečiamas Aplinkos apsaugos departamento prie Aplinkos ministerijos atstovas nuomonei pateikti, kai Komisija rengia išvadą dėl ketinimo Savivaldybės želdynų ir želdinių teritorijose arba ne savivaldybės valdomoje valstybinėje žemėje kirsti ar kitaip pašalinti iš augimo vietos 20 ar daugiau saugotinų želdinių arba kai viešuosiuose atskiruosiuose želdynuose ketinama kirsti ar kitaip pašalinti iš augimo vietos 10 ar daugiau saugotinų želdinių.
. Komisijos posėdžiuose kviečiamas dalyvauti saugomos teritorijos direkcijos atstovas, kai saugotini želdiniai auga jos administruojamoje saugomoje teritorijoje.
. Komisijos posėdžiuose kviečiamas dalyvauti Kultūros paveldo departamento prie Kultūros ministerijos teritorinio skyriaus atstovas, kai saugotini želdiniai auga nekilnojamųjų kultūros vertybių teritorijoje ir kai jie yra kultūros paveldo objektų ar vietovių vertingosios savybės.
. Komisija kviečiama ir pagal pareiškėjų prašymus vyksta į vietą apžiūrėti želdinių, kai prašoma kirsti ar kitaip pašalinti iš augimo vietos:
. savivaldybės želdynų ir želdinių teritorijose arba ne savivaldybės valdomoje valstybinėje žemėje 10 ar daugiau saugotinų želdinių;
. atskiruosiuose želdynuose augančius saugotinus medžius ir krūmus.
. Komisijos pirmininkas:
. organizuoja išvažiuojamuosius posėdžius, nustato jų vietą, laiką ir darbotvarkę;
. jeigu dėl 7 punkte nurodytų priežasčių sukviečiama Komisija:
. surašo Želdinių apžiūros ir vertinimo posėdžio protokolą, kurį pasirašo visi Savivaldybės administracijai teikiamai išvadai neprieštaraujantys Komisijos nariai, o išvadai prieštaraujantys Komisijos nariai nurodo motyvus ir pasirašo; 
. protokole nurodo datą, protokolo eilės numerį, Komisijos darbe dalyvavusių asmenų pavardes, priimtus nutarimus, Komisijos narių pastabas;
. išvada Savivaldybės administracijai turi būti pateikta per 20 darbo dienų nuo pareiškėjo prašymo gavimo dienos.
. kai Komisijos pirmininko nėra, šių nuostatų 8 punkte išdėstytas pareigas atlieka Komisijos pirmininko pavaduotojas.
. Komisijos narys turi teisę:
. dalyvauti rengiant ir svarstant Komisijos klausimus, balsuoti svarstomais klausimais;
. siūlyti kviesti dalyvauti Komisijos darbe reikalingus asmenis;
. susipažinti su prašymais, prie jų pridedamais priedais (detaliaisiais planais, techniniais projektais, apželdinimo projektais ar schemomis);
. pareikšti pastabas ir teikti pasiūlymus rašant Želdinių apžiūros ir vertinimo išvadą.
. Komisijos išvados yra skelbiamos Telšių rajono savivaldybės internetinėje svetainėje www.telsiai.lt.
. Komisija teisėta, jeigu dalyvauja ne mažiau kaip 1/2 narių. Komisijos nariai nutarimą svarstomu klausimu priima atviru balsavimu, paprasta balsų dauguma. Balsuojant kiekvienas Komisijos narys turi po vieną balsą. Balsams pasiskirsčius po lygiai, lemia Komisijos pirmininko balsas. Šiuo atveju Komisijos pirmininkas neturi teisės susilaikyti. Komisijos siūlymas yra teisėtas, jeigu ne mažiau kaip pusė dalyvaujančių Komisijos narių pritaria.
. Komisijos narys negali balsuoti svarstomu klausimu, jeigu jis yra asmeniškai suinteresuotas Komisijos sprendimo rezultatais bei priimtas rekomendacinio pobūdžio pasiūlymas gali turėti jam materialinę ar kitokią asmeninę naudą. Atsiradus tokioms aplinkybėms, jis privalo apie tai informuoti Komisijos narius ir nusišalinti nuo klausimo svarstymo.
. Komisijos nariams už darbo laiką atliekant Komisijos nario pareigas mokamas atlygis pagal  Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymą, nustatant 0,054 pareiginės algos bazinio dydžio atlygį už vieną dirbtą valandą komisijoje. 
. Komisijos nario atlygio už darbą Komisijoje dydis nustatomas pagal protokoluose fiksuotą faktiškai išdirbtą laiką. Pagal protokolus Komisijos sekretorius užpildo darbo laiko apskaitos žiniaraštį, jį pasirašo Komisijos pirmininkas ir sekretorius. Komisijos sekretorius žiniaraštį iki einamojo mėnesio paskutinės dienos pateikia Savivaldybės administracijos atsakingiems skyriams. Komisijos nariams apmokama pagal pateiktą žiniaraštį. 
. Atlygis mokamas vieną kartą per mėnesį. 
. Komisijos narys turi teisę atsisakyti atlyginimo, raštu pateikdamas prašymą Savivaldybės administracijos direktoriui dėl Komisijos nario pareigų atlikimo neatlygintinai. Tokiu atveju atlyginimas neskaičiuojamas nuo po prašymo pateikimo einančios dienos.
. Komisijos nariams, kurie yra valstybės tarnautojai ir Savivaldybės administracijoje darbuotojai dirbantys pagal darbo sutartis, atlygis už darbą Komisijoje nėra mokamas. 

. 

. Komisija, įgyvendindama jai pavestas funkcijas, turi teisę:
. gauti iš vietos savivaldos institucijų, įmonių, įstaigų, organizacijų informaciją ir siūlymus Komisijos kompetencijos klausimais;
. kviestis Komisijos darbe dalyvauti kitus specialistus ir ekspertus, galinčius pateikti išvadas svarstomais klausimais;
. išklausyti suinteresuotus asmenis svarstomais klausimais.
. Vykdydama pavestas funkcijas, Komisija privalo:
. laikytis bendrosiose nuostatose išdėstytų principų;
. teikti motyvuotus savo veiksmų ir sprendimų paaiškinimus;
. informuoti atsakingas institucijas apie pastebėtus želdinių žalojimo faktus, pateikdama įrodymus;
. atlikdama želdinių būklės vertinimą, kviesti jame dalyvauti šių želdinių valdytojus, savininkus ar jų įgaliotus asmenis, taip pat projekto vadovą arba jo įgaliotą asmenį, kai saugotini medžiai ir krūmai auga objektuose, kuriems yra parengti atskirųjų ir priklausomųjų želdynų tvarkymo ir kūrimo projektai.

. 

. Komisijos posėdžiai yra vieši. 
. Posėdžių data, laikas, vieta ir darbotvarkė viešai skelbiami Telšių rajono savivaldybės interneto svetainėje, skiltyje „Veiklos sritys → Aplinkosauga → Želdinių priežiūra“.
. Komisijos posėdžiuose norintys dalyvauti asmenys turi iš anksto, ne vėliau kaip likus 1 dienai iki posėdžio, raštu pranešti apie dalyvavimą Komisijos pirmininkui, nurodydami, kurį darbotvarkės klausimą svarstant norima dalyvauti, ir pateikti kontaktinį telefono numerį.
. Komisijos posėdžiuose dalyvaujantys kiti asmenys gali teikti pasiūlymus, rekomendacijas, išsakyti pagrįstą nuomonę svarstomo klausimo pradžioje, kiekvienam asmeniui skiriama ne daugiau nei 3 min.

. 

. Komisijos sprendimai gali būti apskųsti Lietuvos Respublikos įstatymų ir kitų teisės aktų nustatyta tvarka.

